|  |  |
| --- | --- |
| Forum: | Udsatterådet |
| Tid: | 29. november 2018 kl. 16.00 – 18.00 |
| Sted: | Mødelokale 129, Blok A, stueetagen |
| Deltagere: | Udsatterådets medlemmer og suppleanter |
| Afbud: | Martin Freitag |
| Referent: | Anne Cecilie Børgesen |

## Godkendelse af referat og dagsorden

# A. Temadrøftelser – kl. 16.05 – 17.20

## Etablering af morgenmadsordning på skolerne

Sagsfremstilling:

En af de opgaver Rådet på sidste møde blev enige om at arbejde videre med i 2019 er etablering af morgenmadsordning på skolerne.

Formanden har sendt en forespørgsel til Forvaltningen med spørgsmål om etablering af morgenmadsordning på skolerne.

Kristina Koch Sloth, der er Direktør for Børn, Sundhed & Velfærd deltager på mødet, hvor vi skal diskutere den videre proces for arbejdet med at etablere en morgenmadsordning.

## Etablering af bisidderordning

## Sagsfremstilling:

Udsatterådet blev på mødet den 24. oktober 2018 enige om, at en af de opgaver, som Rådet vil arbejde med i 2019, er at få etableret et bisidderkorps.

Formanden har udarbejdet en oversigt over, hvem der har været kontaktet i forhold til at få indhentet viden om etablering af ordning om frivillige bisiddere. Se vedlagte bilag.

Julie Nielsen fra Social Sundhed kommer og fortæller om, hvordan de driver Social Sundhed, som er en frivillig forening, hvis formål er at bygge bro mellem socialt udsatte mennesker og sundhedsvæsenet.

Læs mere om Social Sundhed her: <http://socialsundhed.org/>

Efter oplægget fra Julie Nielsen er der tid til spørgsmål og drøftelse.

**Pause – 17.20 – 17.30**

# Beslutningspunkter – kl. 17.30 – 17.50

## Konkretisering af formålet med Udsatterådet

**Sagsfremstilling:**

Rådet aftale på sidste møde, at dette punkt skulle på dagsordenen. Formand Jette Nyboe har skrevet et udkast til denne konkretisering ud fra Rådets drøftelser på sidste møde. Udkastet er vedhæftet dagsordenen.

**Indstilling:**

Udsatterådet vedtager en konkretisering af formålet med Udsatterådet, ud fra det udkast formanden har udarbejdet.

## Mødeplan for 2019

**Sagsfremstilling:**

Det foreslås at holde ordinære møder følgende dage i 2019: Torsdag den 31. januar 2019 fra kl. 16.00 – 18.00

Torsdag den 11. april 2019 fra kl. 16.00 – 18.00

Torsdag den 5. september 2019 kl. 16.00 – 18.00

Torsdag den 7. november 2019 kl. 16.00 – 18.00

**Indstilling:**

Udsatterådet godkender forslag til mødedatoer.

**Orienteringspunkter – kl. 17.50 – 18.00**

## Afgivne høringssvar

Sagsfremstilling:

Udsatterådet har siden sidste møde afgivet høringssvar vedrørende Ungestrategien.

Formanden orienterer kort om høringssvaret.

## Overførsel af udsatterådets midler for 2018 og Udsatterådets økonomi

Sagsfremstilling:

Udsatterådet har i 2018 ca. 20.000 kroner tilbage af budgettet på 25.000 kroner. I den anledning orienteres om, at der vil blive lavet anmodning om overførsel af resterende midler fra 2018 til budgettet for 2019.

Formanden har bedt Forvaltningen undersøge, om det er muligt at donere restbeløbet fra 2018 til arrangementer udsatte borgere.

## Erfaringsudvekslingsmøde mellem formandskabet for de nedsatte råd i kommunen:

**Sagsfremstilling:**

Formanden foreslår, at der arrangeres et møde mellem formandskabet for de nedsatte råd i kommunen for at udveksle viden og erfaringer. På mødet diskuteres mulighederne for at samarbejde på tværs af rådene, f.eks. iværksættelse af en frivillig bisidderordning.

## Eventuelt